Virkelig skønt sted! Vi er en lille familie på fire, som storhyggede os med pool, jacuzzi, god mad, eminent udsigt fra både lejlighed og egen lille terrasse - og en altid tilgængelig og meget hjælpsom Domenico via mobiltelefonen.
I lejligheden ligger fire A4-sider med gode råd til byer, strande, restauranter og aktiviteter i området. Vi kan klart anbefale heste-ridningen i 'Solinio Village' (vi tog en begynder-tur) og i øvrigt også maden, som Domenicos mor laver og serverer i huset.
Hvis du vil en tur på landet og slappe af eller bare have en base, som ikke ligger i en by, er det et helt fantastisk sted.
Hov - et vigtigt ekstra råd! Et lille spisested, du BØR prøve i byen i nærheden, Cassano delle Murge: Calabria La tradizione, Via Carlo Chimienti 65. Nærmest ingen anmeldelser på TripAdvisor, men det er et fantastisk lille familiekøkken med reelt kun ét bord, et køkken og en bænk på gågaden udenfor. Vi havde en skøn aften, hvor Roberta bad om lov til at bestemme menuen, som hendes mor lavede i køkkenet. Engelsk er ikke rigtigt et favoritsprog, men Roberta brugte en stor del af aftenen på at oversætte med mobiltelefonen, grine, præsentere mad og sludre. Noget helt andet end de klassiske restauranter og ubetinget et besøg værd!